Kanye om Kim: Hun er mitt livs glede!
Det er i sesongavslutningen av Kris Jenners talkshow, «Kris», som sendes fredag, at artisten letter litt på sløret. I et klipp publisert på Peoples nettside, kan vi høre Kanye rose realitystjernen Kim, som han fikk datteren North West med i juni. - Folk har spurt hvordan jeg orker å være sammen med henne når vi er omringet av paparazzier. Men jeg elsker henne. Men hun er verdt det for meg, sier Kanye i innslaget. Han illustrerer hva samboeren betyr for ham gjennom å snakke om bestefaren, Portwood Williams Sr., som døde 10. august. - Bestefaren min døde nylig, og han mente det viktigste er glede. For ham handlet livet aldri om penger eller popularitet, men om glede og å ha glede i livet. Og Kim er mitt livs glede, og hun ga liv til min nye glede. Det finnes ingen paparazzi eller blogg-kommentarer som kan ta fra meg den gleden, sier rapperen som nylig avviste rykter om utroskap. Han forteller også at flere har advart ham om at et forhold med Kardashian ville skade hans omdømme som artist eller designer. - Men jeg bryr meg ikke om det, jeg elsker denne kvinnen, sier West til Jenner. Talkshowverten er Kim Kardashians mor, og uttalte seg nylig om sitt nye barnebarn. Hun er gift med tidligere idrettsstjerne Bruce Jenner, faren til Brody Jenner, som ble kjent for et norsk TV-publikum gjennom MTV-serien «The Hills». Hele familien har vært å se i «Keeping Up with the Kardashians» «Kris» startet sin seks uker lange prøverunde i juli i år.
Rapperen Kanye West (36) er kjent for å verne om privatlivet. Men i et intervju med svigermor Kris Jenner (57), snakker han om forholdet til Kim Kardashian (32).